મોંઘીએ દાગીના પહેલાના હાથમાં સોંપ્યા, અને તેણે મનભરીને જોઈ રહ્યા બાદ બીજા ધાડપાડુને ખિસ્સામાં સેરવી દેવા માટે આપવા હાથ લંબાવ્યો ! અને જેવા ઘરેણા લેવા બીજાએ હાથ લંબાવ્યો કે તરત જ હરિયો એની પર તાડૂક્યો ! અને માત્ર આઘાતના પ્રત્યાઘાત રૂપે જ તેણે પણ સામે સ્વબચાવમાં ચાકુ હુલાવી દીધું, જે હરિયાણા હાથને કાંડાથી માંડી કોણી સુધી ચીરતું ચાલ્યું ! અને બીજી જ ક્ષણે લોહીની એક ધાર ફૂટી નીકળી, જે તળીયે કરેલા લીપણને કથ્થઈથી લાલ રંગતી ચાલી !